Weduwee kry skadevergoeding ná vliegongelukAnnerie en haar man, Henk, voor die ongeluk. Foto: Facebook Du Plooy, van Olympus in Pretoria, moet R6,8 miljoen se skadevergoeding kry. Du Plooy het die boedel van Spencer Watson, haar man se stiefpa wat die vliegtuig gevlieg het, en sy versekeraars gedagvaar na die ongeluk wat in 2008 in Limpopo plaasgevind het. Watson (60) is in die ongeluk oorlede. Du Plooy se man, Henk (31), het brandwonde oor 75% van sy lyf opgedoen nadat hy haar en sy stiefpa uit die brandende vliegtuigwrak getrek het. Hy is twee weke later in die hospitaal oorlede. Annerie na die ongeluk. Foto: Facebook Die egpaar het saam met Watson in sy ligte vliegtuig gaan vlieg toe dit neergestort en in vlamme uitgebars het. Du Plooy het brandwonde aan 35% van haar liggaam opgedoen. Die skadevergoeding is om haar mediese onkoste te dek en vir vorige en toekomstige pyn en lyding.